《再简范信中益谦呈张仲宗》
宋代·吕本中

昨日之游乐不乐，主人爱客亦不恶。梅花远近遍川谷，雨练风揉未全落。

明日之游复如何，城南城北梅更多。对酒我不饮，把盏君当歌。

酒炙虽勤主人费，且幸吾党频相过。

梅花纵落君莫叹，与君同住海南岸。花开花落都几时，君醉我醒人得知。

相逢一笑俱有诗，如何不饮令君嗤。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。